පොදු රාජ්‍ය මණ්ඩලයීය රාජ්‍ය නායක සමුළුව පැවැත්වීමේ අවස්ථාව ලබා ගැනීමට ලෝකයේ රටවල් ගණනාවක් ප්‍රයත්න දරද් දී එම අවස්ථාව ශ්‍රී ලංකාවට ලැබීම විශාල ජයග්‍රහණයක් මෙන්ම ඉන් රටට අත්වන ප්‍රතිලාභ අති මහත් බව ජනමාධ්‍ය හා ප්‍රවෘත්ති ඇමැති කෙහෙළිය රඹුක්වැල්ල මහතා පවසයි.මේ සමුළුව දෙස අසුබවාදීව හා නරුමවාදීව බලන පිරිස් එයට වැයවන වියදම පිළිබඳ පමණක් විමසමින් කල්මරන බව කී ඇමැතිවරයා එමඟින් රටට අත්වන ප්‍රතිලාභ පිළිබඳ ඔවුන් උනන්දුවක් නොදක්වන බවද කීවේය.පොදු රාජ්‍ය මණ්ඩලයීය සමුළුව ශ්‍රී ලංකාවේ පැවැත්වී‍මත් සමඟ එහි මීළඟ සභාපතිත්වය ජනාධිපති මහින්ද රාජපක්ෂ මහතාට හිමිවනබව ද, එය පෞද්ගලිකව ජනාධිපතිතුමාට ලැබෙන අවස්ථාවක් නොව රටට අත්වන ප්‍රතිලාභයක් සහ අති විශාල ගෞරවයක් බවද කීය.